LIETUVOS RESPUBLIKOS

Į S T A T Y M A S

1993 m. spalio 28 d. Nr. I-292

Vilnius

DĖL LIETUVOS BANKO ĮSTATYMO PAKEITIMO

Pakeisti Lietuvos banko įstatymą (Žin., 1990, Nr. 7-172; 1992, Nr. 29-855; 1993, Nr. 16(1)-402) taip:

1. 5 straipsnį papildyti trečiąja dalimi:

„Lietuvos banko veiklą, Lietuvos Respublikos Seimui pavedus, tikrina Valstybės kontrolės departamentas.“

2. 9 straipsnį išdėstyti taip:

„9 straipsnis. Lietuvos banko išimtinė teisė

Lietuvos bankas turi išimtinę teisę leisti į apyvartą Lietuvos Respublikos pinigus, nustatyti jų nominalus, formą bei skiriamuosius apsaugos ir mokumo požymius, organizuoti popierinių piniginių ženklų gaminimą, pirkti iš Finansų ministerijos litų ir centų monetas nominalia jų kaina, organizuoti pinigų transportavimą bei jų saugojimą, susidėvėjusių ir sugadintų pinigų išėmimo iš apyvartos bei jų pakeitimo tvarką, sudaryti rezervinius piniginių ženklų fondus, nustatyti piniginių ženklų ekspertizės tvarką.

Lietuvos bankas privalo pranešti visuomenei apie išleidžiamus į apyvartą piniginius ženklus.“

3. 15 straipsnį papildyti 4 punktu:

„4) kriminalinei policijai, atskleidžiant ir tiriant nusikaltimus.“

Skelbiu šį Lietuvos Respublikos Seimo priimtą įstatymą.

RESPUBLIKOS PREZIDENTAS	ALGIRDAS BRAZAUSKAS